Sekretár

Sekretár  (žen. rod sekretárka ) alebo tajomník  (žen. rod tajomníčka ) môže byť:
v minulosti: 
 osoba vybavujúca osobné či dôverné veci (najmä písomnosti) vysoko postavenej osoby (najmä panovníka v jeho kancelárii), synonymum: tajný pisár , pozri sekretár (panovníka)
 dôverný priateľ, dôverník, dôkladný znalec , pozri pod dôverník
dnes:
 všeobecne :
osoba (spravidla zamestnanec), ktorá vybavuje korešpondenciu a technicko-organizačnú agendu, najmä pre niektorého z vedúcich pracovníkov nejakého podniku alebo pre nejakú osobnosť verejného života (napr. umelca) ako asistent, tvar „tajomník/-čka“ je pre tento význam v podnikových kontextoch dnes už zriedkavý, pozri sekretárka (asistentka)
zodpovedný (často volený) vedúci funkcionár zariadenia, školy (alebo fakulty), ústavu alebo inej organizácie (napr. politickej strany, odborov), spojovací článok medzi riaditeľstvom a nižšími zložkami organizácie, pozri tajomník (funcionár)
 vysoká politická alebo štátna funkcia v niektorých štátoch, pozri napr. štátny tajomník
úradnícka hodnosť stredného stupňa napr. v Nemecku
v diplomacii: jedna z diplomatických hodností (napr. prvý tajomník, druhý tajomník) , pozri tajomník (diplomacia)
v žurnalistike: ”tvorivý pracovník sekretariátu redakcie, ktorý sústreďuje, hodnotí a pripravuje do tlače žurnalistické prejavy, komponuje plán čísla vo výrobe na základe operatívnej porady a dozerá na technologický process výroby novín alebo časopisu v tlačiarni” , pozri sekretár (žurnalistika)

Sekretár  môže byť aj druh (pôvodne barokového) menšieho nábytku v podobe skrine so zásuvkami a priehradkami a s vyklápacím písacím pultom (ktorý spravidla vo vyklopenom stave zakrýva hornú časť skrine) , pozri sekretár (nábytok)

Zdroje